ทรงแนะคนไทยตั้งสติแก้ปัญหารุนแรง
พม.ติดอาวุธทางปัญญาสตรี จุติ สั่ง พมจ.จับมือครูสำรวจพฤติกรรมเด็ก,เมื่อวันที่ 11 พ.ย. ที่โรงแรมรอยัลริเวอร์ นายจุติ ไกรฤกษ์ รมว.การพัฒนาสังคมและความมั่นคงของมนุษย์ (พม.) กล่าวปาฐกถาพิเศษ เรื่อง มาตรการการส่งเสริมและป้องกันการเกิดความรุนแรงในครอบครัว ในงานรณรงค์ยุติความรุนแรงต่อเด็กและสตรี ภายใต้แนวคิด ประสานรัก ประสานใจ ครอบครัวไทยไร้ความรุนแรง จัดโดยกรมกิจการสตรีและสถาบันครอบครัว (สค.) ร่วมกับสมาคมบัณฑิตสตรีทางกฎหมายแห่งประเทศ ไทย ในพระบรมราชินูปถัมภ์ ว่า เป็นโอกาสดีที่ พม.ได้ร่วม 11 องค์กรเครือข่าย และสำนักงานกิจการและโครงการในพระราชดำริพระเจ้าหลานเธอ พระองค์เจ้าพัชรกิติยาภา ที่จะมาร่วมสร้างครอบครัวเข้มแข็ง ต่อสู้กับความรุนแรงในครอบครัว เพราะครอบครัวเป็นพลังสำคัญให้กับสังคมและประเทศชาติ หลักที่จะทำให้ครอบครัวเข้มแข็งต้องเริ่มจากการเปลี่ยนตัวเอง สิ่งสำคัญที่สุดคือ หันมาให้ความรัก ความสนใจ เอาใจใส่คนในครอบครัว คนรอบข้าง ให้ความรัก ความเมตตา ให้อภัย ทำให้ครอบครัวสงบสุข,รมว.พม.กล่าวต่อไปว่า นอกจากนี้ ตนได้หารือกับนายณัฏฐพล ทีปสุวรรณ รมว.ศึกษาธิการ (ศธ.) ที่จะร่วมมือกันโดยนำพัฒนาสังคมและความมั่นคงของมนุษย์จังหวัด (พมจ.) จับมือกับครูทุกจังหวัด ร่วมลงพื้นที่สำรวจเด็กนักเรียนในครอบครัว เพื่อให้รู้และสังเกตถึงความผิดปกติตั้งแต่เริ่มต้น จะได้แก้ไขทัน ขณะเดียวกัน จะให้ความรู้หรือติดอาวุธทางปัญญาให้กับสตรีทั่วประเทศ ตระหนักถึงบทบาทในการต่อต้านความรุนแรง โดยจะทำให้ครบทั่วประเทศภายในวันที่ 31 มี.ค.2563,สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา มีพระราชดำริว่า คนไทยขับรถปาดหน้ากันก็ยิงกันตายแล้ว คนไทยขับรถชนท้ายกันก็จะลงไปทะเลาะวิวาทกัน ฉะนั้นวันนี้ต้องมาตั้งสติกันใหม่ ดีใจที่พระองค์มีพระมหากรุณาธิคุณ และทรงให้ความสำคัญกับปัญหาความรุนแรง ซึ่งจะเป็นพลังสำคัญให้พวกเราได้เดินหน้าอย่างมั่นคงและมั่นใจ นายจุติกล่าว.
มาตรการการส่งเสริมและป้องกันการเกิดความรุนแรงในครอบครัว ในงานรณรงค์ยุติความรุนแรงต่อเด็กและสตรี ภายใต้แนวคิด ประสานรัก ประสานใจ ครอบครัวไทยไร้ความรุนแรง
ความรุนแรง,ปัญหาครอบครัว,ความรุนแรงในเด็ก,กระทรวง พม.,ความรุนแรงในครอบครัว,การศึกษา